יחידת הניוד המטכ"לית

יחידת הניוד המטכ"לית (או יחידה 5515)<ref></ref> היא יחידת קומנדו מיוחדת בצה"ל אשר מתפקדת כיחידה סדירה באוגדת עוצבת האש. מומחיותה היא בניוד ובחילוץ כוחות מיוחדים באמצעות כלי רכב גלגליים, ובנהיגה מבצעית מיוחדת בעומק החזית, בתנאי שטח קשים ובסיטואציות מבצעיות מורכבות. היחידה נוטלת חלק פעיל במערך המבצעים המיוחדים של צה"ל בשגרה ובמצב חירום, תוך כדי שיתוף פעולה עם מעגל היחידות המובחרות ומערכת הביטחון, בשלל הגזרות והחזיתות של מדינת שראל.<ref></ref>

==רקע היסטורי==
===צורך טקטי ואסטרטגי===
בשנת 1988 הוחלט בצה"ל להקים בחטיבת עוצבת חצי האש, יחידה המתמחה בנהיגה מבצעית, אשר אמונה על פיתוח מקצועי של נהיגת לילה במזג אוויר משתנה, והגעה ליעדים מרוחקים מגבול המדינה, באופן מדויק ומהיר. החלטה זו הייתה מושתתת על מסורת נהיגה מבצעית מוכחת, כפי שהייתה נהוגה ביחידות מובחרות ומיוחדות אחרות בצה"ל ובצבאות זרים, העוסקות באיסוף מודיעין, פעילות מבצעית כירורגית, ובסימון מטרות בעומק שטח האויב.

===הקמת היחידה===
בהמשך לכך, בשנת 1988 הוקמה יחידת הניוד. בין מייסדיה נמנים רונן לין, ערן אלון ודודו אשבל אשר שימש מפקדה הראשון.<ref></ref> אותם החליף בשנת 1997 סרן , לשעבר לוחם-סייר וגשש בגזרת הר חריף,<ref></ref><ref></ref> קצין הסדרות ביחידת מגלן ומקים יחידת הסיור 252.<ref></ref> מפקדים אלו, בעלי ניסיון ומומחיות רבה בסיור מיוחד מבצעי וניידות בכלל, ובפרט בעומק חזית האויב, ואשר היו מוערכים בזמנם עד מאוד במעגל היחידות המובחרות בצה"ל,<ref></ref> פיתחו את יחידת הניוד ומבצעו אותה בשנת 1996, תחת פיקודו של מפקד החטיבה אז ולימים האלוף טל רוסו. זאת ועוד, בשנת 1997 התחדד ייעוד היחידה, וזו מילאה שני תפקידים מרכזיים: מרכז הכשרה לכוחות האוגדה (עוצבת האש), ויחידה מבצעית המורכבת מחיילים בסדיר ובמילואים העובדת בשיתוף פעולה עם מעגל היחידות המובחרות בצה"ל.

===תרבות ניוד מבצעית מיוחדת=== 
במהלך השנים התהוותה תרבות יחידת הניוד סביב מסורות הנהיגה המבצעית, אשר התפתחו בצה"ל במהלך מלחמות ישראל ובפעילות המבצעית סודיות השוטפת בעיקר ביחידות הבאות בסדר כרונולוגי: בסיירת צנחנים, סיירת מטכ"ל, יחידת שלדג<ref></ref> ויחידת מגלן. בנוסף ליחידות הללו בצה"ל, התרחשה למידה ביחידת הניוד אודות נהיגה מבצעית מיחידות של צבאות זרים, כגון יחידת אריות הים בארצות הברית ושירות האוויר המיוחד הבריטי SAS.

זאת ועוד, בתקופתו של [https://www.izkor.gov.il/רותם%20שני/en_eb18a4b9dc71538de33ca0b454efb5bf רותם שני] כמפקד יחידת הניוד, כתוצאה מהשתלבותו בפעילות המבצעית של סיירת מטכ"ל, מודל הניוד המבצעי שאב השראה והושפע במיוחד מתרבות הניוד בסיירת מטכ"ל, העורך אנלוגיה בין נהיגה מבצעית לטיסה מבצעית בתהליך ההכשרה ובחשיבה האסטרטגית של פעילות מבצעית בסיור מיוחד. בעקבות השתלבות זו, אף נוצר שיתוף פעולה מבצעי בין יחידת הניוד לסיירת מטכ"ל במבצעים עלומים רבים ובתהליך ההכשרה של כוח האדם. שיתוף פעולה זה, הוביל לחניכה וניסיון מבצעי, ואף חידד את תרומתם של אלו לתרבות המבצעית של יחידת הניוד.<ref>ניר בן זקן, "אצלנו נהג הוא כמו טייס" - יחידת הניוד 5515 נחשפת, 19-04-24, icar. </ref><ref></ref> כך גם באשר למבנה הארגוני הלוחם, התורם להתפתחות תרבות ניוד מבצעית זו ומפרה אותה. המבנה הארגוני של יחידת הניוד מורכב מפלגה מבצעית, פלגת הכשרות, פלגת מחקר ופיתוח, ופלגת מילואים, כנהוג ביחידות העילית.

===ייעוד===
לאור מגמות היסטוריות אלו, ייעודה של היחידה התחדד והתגבש לביצוע משימות ניוד מבצעי מיוחד בשגרה ובחירום, באמצעות כלי רכב גלגליים בחזית ובעומק. כתוצאה מכך, ליחידה מיומנויות לחימה מגוונות. כלל חיילי ומפקדי יחידת הניוד בעבר ובהווה, הם לוחמים שצמחו ביחידות הקומנדו של אוגדה 98, וביחידות עילית מיוחדות אחרות בצה"ל. ללוחמים הכשרה ענפה בלוחמת חי"ר, חניכה מקיפה ביחידת הלוט"ר, לוחמה זעירה, סיור מבצעי, איסוף מודיעין, ניווטים רגליים ורכובים, כנהוג ביחידות קומנדו ובסיירות החי"ר. באופן ייחודי, הלוחמים בה בעלי התמחות רחבה בנהיגת שטח מבצעית בתנאים מורכבים בשטח האויב, בכלי רכב גלגליים מסוגים שונים.

===שקיפות===
עד שנת 2009 לא נמצא אף שום אזכור ליחידה בפקודות צה"ל, ואף מסמך לא העיד על קיומה. היא פעלה כיחידה שקופה. מפקד עוצבת האש לימים, האלוף רוני נומה, דאג לרישומה של היחידה באופן רשמי.<ref></ref> כיום, מבחינה ארגונית מבצעית, היחידה פועלת כיחידה מיוחדת תחת אוגדה 98, ולכן היא כפופה באופן ישיר למפקד אוגדה 98.

==פעילות מבצעית==
===בעתות מלחמה===
רכבים של יחידת הניוד באימון, 2015
בעבר, במהלך האינתיפאדה השנייה, פעלה היחידה כפלגת ניוד של שייטת 13. במבצע חומת מגן, הצטרפו לוחמי היחידה לפשיטות על בתי מבוקשים יחד עם יחידות מובחרות שונות, ואף סייעו בפעולות והשתתפו בקרבות באזור יהודה ושומרון. על חלקם בקרבות אלו, קיבלה היחידה צל"ש יחידתי ממפקד פיקוד מרכז. בספטמבר 2007, זכתה היחידה בצל"ש יחידתי מהרמטכ"ל, רב־אלוף גבי אשכנזי, על פעילותה הנחושה בפינוי נפגעים ונפגעות במהלך מלחמת לבנון השנייה מחשש שייחטפו. ביניהן, הייתה גופתה של הטכנאית המוטסת קרן טנדלר, אשר חולצה בשיתוף פעולה עם יחידת שלדג<ref></ref> ויחידה 669. 

במבצע עופרת יצוקה, פעלה יחידת הניוד ביחד עם יחידה 669. אף על פי שזו האחרונה ידועה בפעולות חילוץ מהאוויר, ביצעו שתי היחידות הללו לראשונה שיתוף פעולה יבשתי בחילוצים רכובים מהקרקע. בעקבות כך, לאחר שהחיבור בין שתי היחידות התברר כמוצלח מאוד, הורחבה הפעילות, כך שבמבצע צוק איתן בשיתוף פעולה הדוק הופעלו כבר עשרה צוותי ניוד, שנטלו חלק ב־125 מבצעים וטיפלו בכ־300 פצועים.

במלחמת חרבות ברזל יחידת הניוד נוטלת חלק מרכזי בלחימה, החל מאירועי ה-7 באוקטובר בקו הגבול של יישובי עוטף עזה.<ref></ref><ref></ref> היחידה הייתה הראשונה להגיע למוקדי לחימה מסוימים, אך פעולות אלו ברובן אסורות בפרסום. ידוע כי היחידה פינתה מאות פצועים במהלך התמרון הקרקעי בשיתוף פעולה מבצעי עם מעגל היחידות המובחרות בצה"ל, ובמיוחד יחידה 669 ברצועת עזה.<ref></ref><ref></ref><ref></ref> 

מבצעים מיוחדים שהותרו לפרסום

ב-12 בפברואר 2024 במהלך המלחמה, יחדיו עם כוחות מיוחדים נוספים, היחידה לקחה חלק עיקרי בקרב מבצע יד זהב לשחרור שני בני הערובה פרננדו סימון מרמן ולואיס הר מהשבי ברפיח שברצועת עזה. היחידה פעלה בחשאיות להגעה חשאית ללב מחנה פליטים שאבורה שברפיח,<ref></ref> ואף הייתה אחראית על חילוץ הכוח והחטופים מזירת המבצע עד למסוק הפינוי, אשר פינה את החטופים למרכז הרפואי שיבא.

ב-8 ביוני 2024, יחד עם כוחות מיוחדים נוספים של צה"ל, היחידה הייתה שותפה ללחימה ולחילוץ במבצע ארנון ברצועת עזה. על פי דיווחים בתקשורת לוחמי היחידה נדרשו לחלץ תחת אש רכב שהושבת מאש המחבלים ובתוכו שלושה חטופים. במבצע שוחררו ארבעה בני ערובה - נועה ארגמני, אלמוג מאיר ג'אן, אנדריי קוזלוב ושלומי זיו. כל הארבעה, נחטפו בפסטיבל נובה ב-7 באוקטובר כחלק ממתקפת הפתע על ישראל.<ref></ref>

===בין מערכות===
הפלגה המבצעית של יחידת הניוד, מבצעת מבצעים מיוחדים בשיתוף פעולה עם יחידות עילית מיוחדות בצה"ל, הימ"מ ושירות הביטחון הכללי בשלל הגזרות והחזיתות של מדינת ישראל. מבצעים, אשר פרטיהם אסורים בפרסום. אשר-על-כן, מכאן ניתן להסיק כי על אף העשייה המבצעית הרבה, בעקבות הצורך לשמור על חשאיותה של היחידה, אזכוריה בכלי תקשורת מצומצמים ביותר. ככלל, מחזיקה היחידה בכוננות מידית לאירועי טרור מתפרצים יחד עם יחידות מיוחדות נוספות, ונותנת מענה ראשוני באירועים שכאלו, כדוגמת אירועי 7 באוקטובר במתקפת הפתע על ישראל, או אירועים פח"עים אחרים.

== גיוס ליחידה והסמכת הלוחם ==
בראשיתה של היחידה, הגיעו אליה בעיקר לוחמים ממעגל היחידות המיוחדות, ובעיקר: סיירת מטכ"ל, יחידת שלדג, יחידת מגלן, יחידת אגוז, סיירת צנחנים, ושייטת 13. לוחמים אלו, התמחו בנהיגה מבצעית ביחידות האם שלהם, ולקחו חלק פעיל בחניכת דורות ההמשך ובפעילות המבצעית של היחידה. לאחר מכן, עם מיסודה של היחידה ובהווה, כלל לוחמי היחידה הם לוחמי קומנדו. הלוחמים מגיעים בדרך כלל לאחר מסלול לוחם ביחידת מגלן, יחידת אגוז או סיירת צנחנים.

המלש"בים המיועדים, עוברים גיבוש ליחידות מובחרות ומתגייסים ליחידת אגוז, מגלן או סיירת צנחנים. לאחר כחצי שנה, הלוחמים עוברים מיון לאיתור נהגים מבצעיים, ואלה שעומדים בתנאי הקבלה, עוברים קורס נהיגה בסיסית במשך שמונה שבועות. בתום הקורס, הלוחמים שבים אל צוותיהם המקוריים ביחידות האורגניות עד להשלמת מסלול הלוחם בהן. בתום המסלול, הלוחמים המתאימים מבצעים מיון נוסף כדי להתקבל ליחידת הניוד, ואלה מתוכם שעוברים אותו מתקבלים לסדרת לוחמים מיוחדת במשך 15 שבועות, אשר בסופה הם חותמים על שירות קבע ראשוני לשנה וחצי עם פוטנציאל להאריכו בהמשך. מתוך קבוצת לוחמי ניוד אלו, בכל מחזור ישנם לוחמים היוצאים גם לקורס קציני חי"ר, ושבים ליחידה לתפקידי פיקוד בפלגות השונות. 

לוחמי היחידה משתמשים באמל"ח הייחודי למערך הניוד המבצעי כנהוג בצבאות אחרים בעולם. לדוגמה, כך באשר לכלי נשק קצרים וארוכים, ביניהם M4A1 פלאט-טופ קומנדו ואקדחים שונים בהתאם לאופי המשימה. כלי הרכב מצוידים בכלי נשק שונים, בהתאם לצורך המבצעי. כלי רכב הגלגליים המבצעיים המגוונים המקיימים את היחידה, נבחרים בהתאם לפעילות המבצעית, הגאוגרפיה והטופוגרפיה.

חלק משמעותי מהקצינים והלוחמים אשר גדלו ביחידה, משרתים בתפקידי מפתח ביחידות מיוחדות אחרות בצבא ביניהן סיירת מטכ"ל, יחידת שלדג, שייטת 13, הימ"מ ויחידות מיוחדות במשרד הביטחון. ובכך למעשה, לוחמים וקצינים אלו, משפיעים באופן פעיל על מערך הניוד המבצעי במערכת הביטחון הישראלית כולה בשוטף בעת שגרה או מלחמה.

==ציונים לשבח==
ליחידה הוענקו ארבעה צל"שים יחידתיים: אחד על מבצע חומת מגן, אחד על מלחמת לבנון השנייה<ref></ref> ושניים על מבצע שובר גלים.<ref></ref> כמו-כן, היחידה נבחרה פעמיים כיחידה מצטיינת מטעם נשיא המדינה. לאור תפקודה, בנובמבר 2022, יחידת הניוד קיבלה תעודת הערכה מהרמטכ"ל רב-אלוף אביב כוכבי, על רצף פעולות מבצעיות לסיכול טרור בגזרת פיקוד המרכז.<ref></ref><ref></ref> בחודש אפריל 2023, קיבלה היחידה צל"ש מאלוף פיקוד המרכז האלוף יהודה פוקס, 'על פעילותה המבצעית לסיכול הטרור בתנאי לחימה מורכבים במהלך במבצע ״שובר גלים״ בפיקוד המרכז'.<ref></ref>

== מפקדי היחידה ==
{| class="wikitable"
!שנים
!דרגה
!שם
!
!הערות
|-
|1988–1997
|
|דודו אשבל
|
|
|-
|1997–2001
|סרן
|רותם שני
|מפקד פלוגת הניוד וקצין ניוד אוגדתי
|
|-
|2001–2004
|
|ע'
|
|
|-
|2004–2006
|
|א'
|מפקד יחידת הניוד
|
|-
|2006–2008
|
|ע'
|מפקד יחידת הניוד
|
|-
|2008–2016
|סגן אלוף
|רועי אליעז
|מפקד יחידת הניוד
|
|-
|2016–2020
|סגן אלוף
| א׳
| מפקד יחידת הניוד
|
|-
|2020–
| סגן אלוף
| מ׳
| מפקד יחידת הניוד
|
|-
|}

==עמותת הניוד==
בשנת 2016, בוגרי יחידת הניוד ייסדו עמותה בשם ״ידיד נפש״ אשר הייתה פעילה עד שנת 2019.<ref></ref> בשנת 2022, הוקמה העמותה מחדש על ידי ארבעה מבוגרי היחידה. השם החדש של העמותה הוא, ״בשביל הניוד - עמותת יוצאי יחידת הניוד״.<ref></ref> העמותה הוקמה, על מנת לאסוף ולאגד את יוצאי יחידת הניוד כחברי העמותה וידידיה. כמו-כן ובמיוחד, תכלית העמותה היא ליצור ולעשות ברוח וערכי יחידת הניוד, למען חברה טובה יותר במדינת ישראל. לעסוק בטיפוח ושימור מורשת יחידת הניוד תוך חיזוק הקשר בין-דורי, טיפוח הקשר עם משפחות הנופלים, היחידה הסדירה ולמען חברי העמותה והתפתחותם האישית.

==ראו גם==
* יחידות מובחרות בצה"ל
* סיור
* סיור מיוחד
* מודיעין קרבי
* שירות האוויר המיוחד
* שירות הסירות המיוחד
* מפקד הרפאים

==קישורים חיצוניים==

* - 'בשביל הניוד - עמותת יוצאי יחידת הניוד'
*
*
*

== הערות שוליים ==

קטגוריה:יחידות צה"ל
קטגוריה:יחידות צה"ל שעוטרו בצל"ש הרמטכ"ל
קטגוריה:עוצבת האש
קטגוריה:יחידות מובחרות בצה"ל